قاراباغ آتینین اساس یاییلدیغی مکان آذربایجان جومهوریتیین قاراباغ منطقه سی اوْلموش‌دور. ان یاخشی آتلار شوشا، آغدام و بۇ رایونلارا یاخین اراضیلرده یاییلمیش‌دیر. بۇ جینس‌دن اوْلان آتلار قوزئی قافقازا، دونا و روسیه نین جنوبوندا یئرلشن بیر چوْخ آت فابریکالارینا دا آپاریلمیش‌دیر. حاضیردا "عرب"، "دون"، "بودیوننی" کیمی مشهور آت جینسلری آراسیندا قاراباغ آتلاری دا اؤزل یئر تۇتور.